Жалба, подадена на 12 април 2022 г. — Crédit agricole и др./ЕЦБ
(Дело T-188/22)
Език на производството: френски
Страни
Жалбоподатели: Crédit agricole SA (Монтруж, Франция) и още 63 жалбоподатели (представители: A. Gosset-Grainville, M. Trabucchi и M. Dalon, avocats)
Ответник: Европейска централна банка
Искания
Жалбоподателите искат от Общия съд:
да отмени раздел 1.5 и раздели 3.5.1—3.5.8 от Решение на ЕЦБ № ECB-SSM-2022-FRCAG-5 (заедно с приложенията към него) от 2 февруари 2022 г. в частта, в която се предвиждат мерки за неотменими ангажименти за плащане по отношение на схемите за гарантиране на депозитите или фондовете за преструктуриране,
да осъди ответника да заплати всички съдебни разноски,
да приеме на основание членове 88 и 89 от Процедурния правилник процесуално-организационно действие, задължаващо ЕЦБ да съобщи решенията относно неотменимите ангажименти за плащане, поети за други банкови институции за 2021 г., и по-специално тези, които се отнасят до другите френски банкови институции.
Основания и основни доводи
В подкрепа на жалбата си жалбоподателите излагат четири основания, които са идентични или сходни с изтъкнатите по дело Т-186/22, BNP Paribas/ЕЦБ.
____________